गोदो-गोदायनिफ्राय बिदा-फंबाय बादि जिउखांबोनाय आसामनि गोबां हारिनि गेजेराव दिनै जेब्ला सरासनस्रा गोखा-गोखै मोननो थांदों अब्ला जों गासैबो बड’फा उपेन्द्र नाथ ब्रह्म बादि सासे फोथायारि आरो बयजोंबो मिथिजानाय दैदेनगिरि गोयैखौ जोबोर सानखांनो गोनां जादों। लोमजानानै हरखाब जोंनिफ्राय एंगारनानै थांनाय बड’फानि दैदेननिफ्राय जानगाराव थानांनाय बादि खाफाल मोन्दा सानजादों। सेंग्रा बैसोयावनो जोंनिफ्राय जायखारलांनाय बड’फा उपेन्द्र नाथ ब्रह्मखौ जों बर’जों लोगोसे गुबुन हारिफोराबो गोसो खाङो। नाथाय जों बुंनो सानो दि बड’फा उपेन्द्र नाथ ब्रह्मआ बर’फोरनिल’ दैदेनगिरि नङा, बियो गासै आसामनि थाखाय सासे थैनो रोङै दिन्थिनेरसोन सुबुं आरो थुलुंगाखां दैदेनगिरि ।